Bent Hindrup Andersen (EL), 1998-02-04:
Jeg har nogle spørgsmål til det nye samarbejde mellem Dansk Supermarked og Landbrugsraadet og så Socialistisk Folkeparti.
Jeg ved godt, at Dansk Supermarked og Landbrugsraadet hellere ser det kørt helt op på det statslige plan med en statslig kontrol af tingene, men jeg kan ikke forstå hr. Jørn
Jespersen
Hvad er egentlig årsagen til, at hr. Jørn Jespersen vil have nedlagt den efter min opfattelse gode mulighed, der er, for at forbinde forbrugerne med en miljø- og levnedsmiddelkontrol lokalt i de 32 enheder?
Der er i dag, som jeg nævnte før, en 4-5-6 stykker, der måske er for små. Der er mange flere opgaver, der skal varetages meget mere aggressivt, og derfor bør de vokse efter min opfattelse.
Det mener jeg egentlig også burde være hr. Jørn Jespersens.
Vi kunne sammen fremsætte et beslutningsforslag her i Folketinget om, hvordan vi minimum skal sørge for, at man bruger de samme regler, som når man vurderer kimtal, at der er den samme pligt overalt til at informere offentligheden, og sådan at alle levnedsmiddelkontroller lokalt sammen med miljøkontrollerne lokalt kan gå videre end det grundlag, som vi kan opnå et flertal for her i Folketinget.
Så ville vi kunne få en dynamik.
F.eks. ville det være oplagt her i Folketinget at beslutte om oplysningspligten, så man kunne undgå situationen på Bornholm, hvor der er nogen, der ikke offentliggør det, fordi nogle i kommunalbestyrelsen er for tæt knyttet til de virksomheder, hvor de ikke vil have offentliggjort deres ting.
Sådan en ting kan man præcisere i et generelt regelsæt.
Jeg kan ikke forstå, hvorfor hr. Jørn Jespersen vil reducere antallet til 10 enheder.
Jeg vil selvfølgelig også prøve, om jeg kan vinde De Radikale for mit synspunkt.
Men det er under alle omstændigheder interessant at vide, at De Radikale ikke er helt enige med ministeren.
Jeg kunne godt tænke mig at spørge, hvor meget rygrad der er i den holdning.
Er det sådan, at De Radikale, hvis de bliver sat over for det, af hensyn til regeringssamarbejdet alligevel vil stemme for en centralisering af fødevarekontrollen?
Eller er det noget, man har en fast holdning til?
Jeg vil gerne høre fru Vibeke Peschardts mening
om, at vi her i Folketinget - jeg kan fornemme, at hr. Jørn Jespersen heller ikke er fremmed for det - tog beslutning om nogle minimumskrav til denne her fødevarekontrol, oplysningspligt og andre ting, minimumskrav forstået på den måde, at man lokalt selvfølgelig godt kan gå videre, hvis man gerne vil det for yderligere at informere forbrugerne og varetage deres interesser, men der skal være en minimumsstandard.
Så har man jo en kontrol, kan man sige, for så har man det regelsæt, som så længe har været savnet også i de lokale levnedsmiddelkontroller.
Her efterspørges også sådan et regelsæt.
Jeg vil spørge hr. Jørn Jespersen, om det er en skrivefejl i det fælles projekt, som hr. Jørn Jespersen har lavet sammen med hr. Jens Vibjerg fra Venstre, når der står: »Antallet af enheder i et amtsligt system vil ikke adskille sig væsentligt fra de ca. 10, som er foreslået i forslaget til ny lov.
Med så få kontrolenheder vil der ikke blive store problemer med at sikre den ensartede kontrol, som de landsdækkende virksomheder efterlyser.« De landsdækkende virksomheder er Dansk Supermarked, FDB og andre, som i øvrigt har spændt ben for, at der bliver lavet et fælles regelsæt.
Det er det alternativ, jeg gerne vil prøve at få listet hr. Jørn Jespersen med over på, at den ensartethed, som jeg tror hr. Jørn Jespersen og jeg er enige om, er et minimumsgrundlag for information af forbrugere og for faglighed i det arbejde, der bliver lavet.
Det kan man jo lave ved et regelsæt her i Folketinget.
Det burde være ministeren, der gjorde det, men nu har ministeren ikke gjort det, og vi kan gøre det igennem et beslutningsforslag.
Så sikrer vi et minimum, og vi sikrer